Sjkhara

Sjkhara er eit fjell som ligg i Svaneti i Georgia og Kabardino-Balkaria i Russland.Sjkhara på Summitpost Fjellet har ei høgd på 5 200 moh. og er det høgaste fjellet i Georgia. Sjkhara ligg 88 km nord for byen Kutaisi, den nest største byen i Georgia. Toppen ligg i sentrale delar av Store Kaukasus, søraust for Elbrus, det høgaste fjellet i Europa. Sjkhara er det tredje høgaste fjellet i Kaukasus, like bak Dykh-Tau.

Sjkhara er det høgaste punktet og den austlegaste delen av eit massiv kalla Bezingiveggen (eller Bezengi), ein 12 km lang rygg. Fjellet er ein stor og bratt topp dekt av isbrear. Nordveggen (på russisk side) er 1 500 meter høg og inneheld fleire vanskelege klatreruter. Den mindre toppen Sjkhara Vest, med ei høgd på 5 068 meter, er eit eige mål for fjellklatrarar, og å gå Bezingiveggen på tvers vert rekna som «den lengste, mest krevjande og mest forpliktande klatreekspedisjonen i Europa.» 

Toppen vart først klatra i 1888 via nordaustryggen av eit britisk og sveitsisk lag av U. Almer, J. Cockin og C. Roth. Ruta er framleis ein av dei lettare og meir populære rutene på fjellet. Den første totale kryssinga av Bezingiveggen var i 1931 av austerrikarane K. Poppinger, K. Moldan og S. Schintlmeister. 

Sjkhara vert berre klatra av «ei handfull mengd menneske» kvart år på grunn av dei vanskelege rutene, høgda og den avsides plasseringa. 

 Kjelder 

Denne artikkelen bygger på «Shkhara» frå ,  den 28. mai 2007.  

 Bakgrunnsstoff 
 Sjkhara på elbrus.net

Kategori:Fjell i Georgia
Kategori:Fjell i Russland
Kategori:Kaukasus